**Põltsamaa valla hoonetele generaatori võimekuse loomine**

**TÖÖVÕTULEPING nr**

/*kuupäev vastavalt digiallkirjastamise kuupäevale/*

**Põltsamaa Vallavalitsus,** registrikood 77000358, asukoht Lossi tn 9, Põltsamaa linn, Põltsamaa vald, Jõgevamaa (edaspidi tellija), mida esindab valla põhimääruse alusel vallavanem **Karro Külanurm** (edaspidi tellija)

**Eltor OÜ**, registrikood 10034951, asukohaga Pisisaare, Põltsamaa vald, Jõgevamaa, mida esindab põhikirja alusel juhatuse liige **Leo Tõnson** (edaspidi töövõtja),

sõlmisid käesoleva töövõtulepingu (edaspidi leping) alljärgnevas:

**I ÜLDTINGIMUSED**

LEPINGU ESE

#### 1.1 Tellija tellib ja töövõtja kohustub teostama generaatori valmiduse loomiseks vajalikud tööd Puurmani rahvamajale, Pisisaare spordihoonele, Adavere- ja Lustivere Põhikoolidele ning Vägari Lasteaiale vastavalt lepingule ja selle lisadokumentidele.

1.2 LEPINGU LISAD

1.2.1 Hanke dokumendid (lisa 1).

1.2.2 02.05.2024 esitatud pakkumus nr 7-6/2024/940-1 (lisa 2).

1.3 TÄHTAJAD

1.3.1 Tellija esindaja annab objekti töövõtjale üle peale lepingu allkirjastamist ja enne tööde algust. Üleandmise-vastuvõtuakt vormistatakse kirjalikult ja see on pärast allkirjastamist lepingu lisa 3.

1.3.2 Töövõtjal on õigus alustada töödega kohe pärast punktis 1.3.1 nimetatud akti allkirjastamist.

1.3.3 Tööde nõuetekohase valmimise tähtaeg on 31. november 2024.

1.4 LEPINGU HIND

 Tööde maksumus on 7856,80 eurot (käibemaksuga).

**II TÖÖVÕTJA KOHUSTUSED**

Töövõtja on kohustatud:

2.1 tegema kokkulepitud tööd tähtaegselt ning kooskõlas õigusaktidega kehtestatud nõuete ja kehtivate standarditega, pidades silmas tellija parimat huvi;

2.2 töö tegemisel alltöövõtjate kasutamise korral kooskõlastama alltöövõtjad tellijaga;

2.3 andma tellijale tööde käigust ülevaate esimesel nõudmisel ning arvestama võimalusel tellija ja juhistega töö tegemise kohta;

2.4 Töövõtja annab töödele kahe aastase garantii, mis hakkab kehtima lepingu eseme üleandmise-vastuvõtmise akti allkirjastamise päevast.

2.5 Garantiiaeg lõpeb garantii kehtivuse lõpptähtpäeval garantiiülevaatusega. Garantiiülevaatuse kohta koostatakse garantiiülevaatuse akt, millest üks eksemplar jääb kõigile lepingupooltele. Garantiiülevaatus teostatakse poolte esindajate või nende volitatud isikute poolt. Garantiiülevaatuse käigus ilmnenud töö mittevastavus lepingule ja tellijate antav mõistlik tähtaeg puuduste kõrvaldamiseks fikseeritakse garantiiülevaatuse aktis, millest iga lepingupool saab ühe eksemplari.

**III TELLIJA KOHUSTUSED**

3.1 Tellija kohustub tasuma töövõtjale tööde nõuetekohase teostamise eest vastavalt lepingule.

3.2 Tellija kohustub teatama töövõtjale nii töö tegemise ajal kui ka pärast töö vastuvõtmist avastatud puudustest vm lepingutingimustele mittevastavustest esimesel võimalusel pärast vastavate asjaolude avastamist ja määrama puuduse kõrvaldamiseks mõistliku tähtaja.

**IV ARVELDUSED,**

**TÖÖDE ÜLEANDMINE-VASTUVÕTMINE**

4.1 Töö loetakse valminuks tööde vastuvõtuakti allkirjastamise kuupäevast alates.

4.2 Tehtud tööde eest tasumise aluseks on poolte allkirjastatud tehtud tööde akt koos töövõtja arvega. Arve tuleb esitada e-arvena seitsme kalendripäeva jooksul pärast töö vastuvõtmist. Arvele tuleb märkida tellijate kontaktisiku nimi ja lepingu number ning töö tegemise periood.

4.3 Tellija tasub töövõtjale 14 tööpäeva jooksul pärast poolte allkirjastatud tehtud tööde akti ja arve saamist.

**V VASTUTUS**

5.1 TÖÖVÕTJA VASTUTUS

5.1.1 Töövõtja vastutab lepingu rikkumise eest, sh kui töö ei vasta lepingutingimustele.

5.1.2 Töövõtja vastutab kõigi alltöövõtjate poolt tehtud tööde lepingule vastavuse eest.

5.1.3 Tellijatel on õigus leping enne tähtaega üles ütelda, kui töövõtja rikub lepinguga võetud kohustusi.

5.1.5 Lepingu ülesütlemise korral töövõtja süül tasub töövõtja tellijatele 10% ülesütlemise ajaks tegemata tööde maksumusest. Tellijatel on õigus nimetatud summa maha arvata töövõtjale tasumisele kuuluvast summast.

5.1.6 Tööde tegemise ajal kannab juhusliku hävimise või kahjustumise riisikot töövõtja. Töövõtjal ei ole õigust nõuda tasu tehtud tööde eest, mis on hävinud või kahjustunud enne, kui need on tellijatele üle antud.

5.1.7 Kui töövõtja viivitab valmis töö lõpliku üleandmisega üle kokkulepitud tähtaja, on tellijatel õigus nõuda leppetrahvi 100 eurot iga viivitatud kalendripäeva eest.

5.2 TELLIJA VASTUTUS:

5.2.1 Töövõtjal on õigus leping enne tähtaega üles ütelda, kui tellija rikub lepinguga võetud kohustusi. Lepingu ülesütlemisel tellija süül tasub tellija töövõtjale 10% lepingu ülesütlemise ajaks tegemata tööde maksumusest.

5.2.2 Töö juhusliku hävimise või kahjustumise riisiko läheb üle tellijatele pärast valminud töö vastuvõtmist.

5.2.3. Arve maksetähtaja ületamise korral on töövõtjal õigus nõuda tellijatelt viivitusintressi 0,5 % maksmisele kuuluvast summast iga viivitatud päeva eest.

5.2.4. Kui töövõtja ei ole töödes esinevaid puudusi kõrvaldanud tellija määratud tähtajaks, on tellijal õigus vähendada tasu puudusega tööde maksumuse võrra.

**VI MUUD TINGIMUSED**

TELLIJATE JA TÖÖVÕTJA ESINDAJAD OBJEKTIL

6.1 Töövõtja esindaja on Leo Tõnson, telefon +372 504 4886 , e-mail eltor@eltor.ee

6.2 Tellija esindaja, kellel on kõik volitused seoses lepingu täitmisega on Põltsamaa Vallavalitsuse majandusosakonna juhataja Kersti Paas, telefon +372 5308 1082, e-mail kersti.paas@poltsamaa.ee

6.3. Lepingust tulenevad vaidlused püütakse lahendada ennekõike läbirääkimistega. Kui pooled ei jõua kokkuleppele, kuuluvad vaidlused lahendamisele Tartu Maakohtus.

6.4 Lepingu tõlgendamisel lähtuvad pooled võlaõigusseaduses sätestatust.

6.5 Leping on koostatud digitaalselt, jõustub alates allakirjutamisest ja kehtib kuni lepinguliste kohustuste täitmiseni.

**VII. LEPINGU POOLED**

TELLIJA: TÖÖVÕTJA:

 **Põltsamaa Vallavalitsus** **Eltor OÜ**

*/allkirjastatud digitaalselt/*  */allkirjastatud digitaalselt/*

Karro Külanurm

vallavanem